ddrg/super_eurlex huggingface dataset:
92/337/ETY: Neuvoston päätös, tehty 16 päivänä kesäkuuta 1992, tietyistä eläinlääkintäalan kustannuksista tehdyn päätöksen 90/424/ETY muuttamisesta kolmannen kerran



Virallinen lehti nro L 187 , 07/07/1992 s. 0045 - 0045

Suomenk. erityispainos Alue 3 Nide 43 s. 0064

Ruotsink. erityispainos Alue 3 Nide 43 s. 0064



NEUVOSTON PÄÄTÖS, tehty 16 päivänä kesäkuuta 1992, tietyistä eläinlääkintäalan kustannuksista tehdyn päätöksen 90/424/ETY muuttamisesta kolmannen kerran (92/337/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon päätöksen 90/424/ETY(1), ja erityisesti sen 24 artiklan 1 kohdan, ottaa huomioon komission ehdotuksen, sekä katsoo, että päätöksessä 90/424/ETY määrätään mahdollisuudesta toteuttaa yhteisön rahoitustoimia mainitun päätöksen liitteen luettelossa mainittujen tautien hävittämiseksi ja valvomiseksi; tätä luetteloa voidaan täydentää tai muuttaa yhteisön eläinten terveydentilan kehittymisen mukaan, yhteisön rahoitustoimista afrikkalaisen sikaruton hävittämiseksi Portugalissa 16 päivänä joulukuuta 1986 tehdyssä neuvoston päätöksessä 86/649/ETY(2) ja yhteisön rahoitustoimista afrikkalaisen sikaruton hävittämiseksi Espanjassa 16 päivänä joulukuuta 1986 tehdyssä neuvoston päätöksessä 86/650/ETY(3) määrätään viiden vuoden ajan annettavasta rahoituksesta; tämä viiden vuoden ajanjakso päättyy vuoden 1992 ensimmäisellä puoliskolla, päätöksen 86/649/ETY ja päätöksen 86/650/ETY mukaisesti käyttöön otetut ja täytäntöön pannut hävittämisohjelmat ovat parantaneet eläinten terveydentilaa huomattavasti; afrikkalaista sikaruttoa ei ole kuitenkaan pystytty kokonaan hävittämään, ja tämä kehitys huomioon ottaen on tärkeää lisätä afrikkalainen sikarutto päätöksen 90/424/ETY liitteessä olevan tautiluettelon ryhmään 1, jotta yhteisö voisi osallistua tämän taudin hävittämis- ja valvontaohjelmien rahoitukseen, ON TEHNYT TÄMÄN PÄÄTÖKSEN: 1 artikla Lisätään päätöksen 90/424/ETY liitteen ryhmään 1 luetelmakohta seuraavasti: " - afrikkalainen sikarutto." 2 artikla Tämä päätös on osoitettu kaikille jäsenvaltioille. Tehty Luxemburgissa 16 päivänä kesäkuuta 1992. Neuvoston puolesta Puheenjohtaja Arlindo MARQUES CUNHA (1) EYVL N:o L 224, 18.8.1990, s. 19. Päätös on viimeksi muutettu asetuksella (ETY) N:o 3763/91 (EYVL N:o L 356, 24.12.1991, s. 1) (2) EYVL N:o L 382, 31.12.1986, s. 5. Päätös on muutettu päätöksellä 89/577/ETY (EYVL N:o L 322, 7.11.1989, s. 21) (3) EYVL N:o L 382, 31.12.1986, s. 9
92/378/ETY: Komission päätös, tehty 3 päivänä heinäkuuta 1992, päätöksen 89/3/ETY muuttamisesta Goiásin osavaltiosta Brasiliasta tulevan tietynlaisen tuoreen lihan tuontia koskevien terveyssuojatoimenpiteiden osalta



Virallinen lehti nro L 197 , 16/07/1992 s. 0080 - 0080

Suomenk. erityispainos Alue 3 Nide 43 s. 0099

Ruotsink. erityispainos Alue 3 Nide 43 s. 0099



KOMISSION PÄÄTÖS, tehty 3 päivänä heinäkuuta 1992, päätöksen 89/3/ETY muuttamisesta Goiásin osavaltiosta Brasiliasta tulevan tietynlaisen tuoreen lihan tuontia koskevien terveyssuojatoimenpiteiden osalta (92/378/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 3763/91(2), ja erityisesti sen 16 artiklan, sekä katsoo, että terveyttä koskevat edellytykset ja terveystodistukset tuoreen lihan tuonnissa Brasiliasta vahvistetaan komission päätöksessä 86/195/ETY(3), sellaisena kuin se on viimeksi muutettuna päätöksellä 92/76/ETY(4), erityisesti sillä hetkellä Brasiliassa vallinneen suu- ja sorkkatautitilanteen mukaan, tämän tilanteen vuoksi päätöksellä 89/3/ETY(5), sellaisena kuin se on viimeksi muutettuna päätöksellä 91/343/ETY(6), vahvistetaan terveyssuojatoimenpiteitä, jotka koskevat tietynlaisen tuoreen lihan tuontia Brasiliasta, viimeinen paikalla huhtikuussa 1992 tehty yhteisön tarkastus osoitti Goiásin osavaltion tilanteessa tapahtuneen huononemista, päätös 89/3/ETY olisi siten muutettava, jotta voidaan keskeyttää naudansukuisten eläinten lihan tuonti Goiásin osavaltiosta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 89/3/ETY 1 artiklassa lueteltuihin Brasilian osavaltioihin Goiásin osavaltio. 2 artikla Tämä päätös on osoitettu kaikille jäsenvaltioille. Tehty Brysselissä 3 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 302, 31.12.1972, s. 28 (2) EYVL N:o L 356, 24.12.1991, s. 1 (3) EYVL N:o L 142, 28.5.1986, s. 51 (4) EYVL N:o L 30, 6.2.1992, s. 25 (5) EYVL N:o L 5, 7.1.1989, s. 32 (6) EYVL N:o L 187, 13.7.1991, s. 49
92/369/ETY: Komission päätös, tehty 24 päivänä kesäkuuta 1992, eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista annetun neuvoston direktiivin 90/539/ETY liitteen III siipikarjan rokotusvaatimusten muuttamisesta



Virallinen lehti nro L 195 , 14/07/1992 s. 0025 - 0026

Suomenk. erityispainos Alue 3 Nide 43 s. 0088

Ruotsink. erityispainos Alue 3 Nide 43 s. 0088



KOMISSION PÄÄTÖS, tehty 24 päivänä kesäkuuta 1992, eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista annetun neuvoston direktiivin 90/539/ETY liitteen III siipikarjan rokotusvaatimusten muuttamisesta (92/369/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY(1), sellaisena kuin se on viimeksi muutettuna direktiivillä 91/496/ETY(2), ja erityisesti sen 34 artiklan, sekä katsoo, että direktiivin 90/539/ETY liitteessä III määrätään nykyään erityisesti, että yhteisön sisäiseen kauppaan tarkoitettu siipikarja on rokotettava Euroopan farmakopean vaatimukset täyttävillä rokotteilla, Euroopan farmakopean monografioita ei ole saatavissa monille jäsenvaltioissa nykyään käytettäville siipikarjarokotteille, mainitun liitteen muuttaminen on toivottavaa sellaisten rokotteiden käytön sallimiseksi, joita ei välttämättä ole esitetty Euroopan farmakopean monografioissa, ja tämä päätös on pysyvän eläinlääkintäkomitean lausunnon mukainen, ON TEHNYT TÄMÄN PÄÄTÖKSEN: 1 artikla Korvataan direktiivin 90/539/ETY liite III tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä kesäkuuta 1992. Komission puolesta Ray MAC SHARRY Komission jäsen (1) EYVL N:o L 303, 31.10.1990, s. 6 (2) EYVL N:o L 268, 24.9.1991, s. 56 LIITE "LIITE III SIIPIKARJAN ROKOTTAMISTA KOSKEVAT VAATIMUKSET 1 Siitosmunia tuottavan siipikarjan tai parven rokotuksissa käytettävillä rokotteilla on oltava markkinoille saattamista koskeva lupa, jonka on antanut toimivaltainen viranomainen siinä jäsenvaltiossa, jossa rokotteita käytetään. 2 Komissio voi päättää perusteista, joita sovelletaan rokotteiden käytössä Newcastlen taudin torjunnassa rutiinirokotusohjelmien yhteydessä."
92/409/ETY: Neuvoston päätös, tehty 23 päivänä heinäkuuta 1992, vientitulojen vakauttamisjärjestelmän mukaisesti merentakaisille maille ja alueille soveltamisvuonna 1990 päätöksen 91/482/ETY mukaisesti maksettavien varojensiirtojen kokonaissummasta



Virallinen lehti nro L 223 , 08/08/1992 s. 0025 - 0025

Suomenk. erityispainos Alue 11 Nide 19 s. 0267

Ruotsink. erityispainos Alue 11 Nide 19 s. 0267



NEUVOSTON PÄÄTÖS, tehty 23 päivänä heinäkuuta 1992, vientitulojen vakauttamisjärjestelmän mukaisesti merentakaisille maille ja alueille soveltamisvuonna 1990 päätöksen 91/482/ETY mukaisesti maksettavien varojensiirtojen kokonaissummasta (92/409/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon merentakaisten maiden ja alueiden assosioinnista Euroopan talousyhteisöön 25 heinäkuuta 1991 tehdyn neuvoston päätöksen 91/482/ETY(1) ja erityisesti sen 121 artiklan 4 kohdan, ottaa huomioon komission ehdotuksen sekä katsoo, että kyseisen päätöksen 118, 120 ja 121 artiklan mukaisesti on asetettu käytettäväksi 1 500 000 ecua kaikkien niiden merentakaisille maille ja alueille (MMA) maksettavien maksusitoumusten kattamiseksi, jotka syntyvät vientitulojen vakauttamisjärjestelmästä soveltamisvuonna 1990, järjestelmän nojalla oikeus varojen siirtoon soveltamisvuonna 1990 on vahvistettu kahdelle MMA:lle, joiden siirtoperusteista johtuva kokonaissumma laskettuna kyseisen päätöksen 124 artiklan mukaisesti ja vähennettynä saman päätöksen 121 artiklan 2 kohdan mukaisesti on 2 180 501 ecua, kyseinen määrä ylittää soveltamisvuonna 1990 käytettävissä olevan 1 500 000 ecua ja kaikkia siirtoperusteita on sen vuoksi pienennettävä 31,21 prosentilla, ON TEHNYT TÄMÄN PÄÄTÖKSEN: 1 artikla Soveltamisvuoden 1990 vientitulojen vähenemisen korvaamiseen tarkoitettuja siirtooikeuksia, joiden määrä on 2 180 501 ecua, alennetaan 31,21 prosentilla, minkä perusteella lopullinen maksu on 1 500 000 ecua, joka jaetaan seuraavasti: >TAULUKON PAIKKA> 2 artikla Tämä päätös tulee voimaan päivänä, jona se tehdään. Tehty Brysselissä 23 päivänä heinäkuuta 1992. Neuvoston puolesta Puheenjohtaja John COPE (1) EYVL N:o L 263, 19.9.1991, s. 1
92/396/ETY: Neuvoston päätös, tehty 20 päivänä heinäkuuta 1992, vuoden 1987 kansainvälisen luonnonkumisopimuksen tekemisestä



Virallinen lehti nro L 219 , 04/08/1992 s. 0056 - 0056

Suomenk. erityispainos Alue 11 Nide 19 s. 0246

Ruotsink. erityispainos Alue 11 Nide 19 s. 0246



NEUVOSTON PÄÄTÖS, tehty 20 päivänä heinäkuuta 1992, vuoden 1987 kansainvälisen luonnonkumisopimuksen tekemisestä (92/396/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 ja 116 artiklan, ottaa huomioon komission ehdotuksen, sekä katsoo, ettäosana Yhdistyneiden Kansakuntien kauppa- ja kehityskonferenssin integroitua perushyödykeohjelmaa [Yhdistyneiden Kansakuntien kauppa- ja kehityskonferenssin neljännessä istunnossa hyväksytty päätöslauselma 93 (IV)] neuvoteltu vuoden 1987 kansainvälinen luonnonkumisopimus on tullut väliaikaisesti voimaan 29 päivänä joulukuuta 1988, yhteisö ja suurin osa sen jäsenvaltioista on 22 päivänä joulukuuta 1992 ilmoittanut sopimuksen väliaikaisesta soveltamisesta, vuoden 1987 kansainvälisen luonnonkumisopimuksen tavoitteena on erityisesti tukea ja vakauttaa luonnonkumin hintaa ilman markkinoiden kehityksen vääristymistä pitkällä aikavälillä sekä aikaansaada tämän tuotteen tarjonnan ja kysynnän välinen tasapainoinen kasvu, mahdollistaakseen jäsenille, jotka soveltavat sopimusta väliaikaisesti, ratifioida tai hyväksyä sopimus, kansainvälinen luonnonkumineuvosto on pidentänyt kyseisten asiakirjojen tallettamisen määräaikaa 31 päivään joulukuuta 1992, kaikki jäsenvaltiot ovat ilmaisseet aikomuksestaan soveltaa sopimusta, on syytä hyväksyä sopimus, jaon suotavaa, että yhteisö ja sen jäsenvaltiot ilmoittavat samanaikaisesti Yhdistyneiden Kansakuntien pääsihteerille sopimuksen hyväksymisestä, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta vuoden 1987 kansainvälinen luonnonkumisopimus. Euroopan talousyhteisö ja sen jäsenvaltiot tallettavat samanaikaisesti, viimeistään 31 päivänä joulukuuta 1992, Yhdistyneiden Kansakuntien pääsihteerille ratifiointi- tai hyväksymisasiakirjansa. Sopimusteksti on päätöksen 88/107/ETY(1) liitteenä. 2 artikla Valtuutetaan neuvoston puheenjohtaja nimeämään henkilöt, jotka ovat oikeutetut tallettamaan hyväksymisasiakirjat yhteisön puolesta. Tehty Brysselissä 20 päivänä heinäkuuta 1992Neuvoston puolestaPuheenjohtajaD. HURD (1) EYVL N:o L 58, 3.3.1988, s. 18
92/393/ETY: Neuvoston päätös, tehty 20 päivänä heinäkuuta 1992, yhteisön osallistumisesta jäsenvaltioiden yhteisön kalavarojen säilyttämis- ja hallintojärjestelmän noudattamisen varmistamiseksi hyväksymien kulujen rahoitukseen tehdyn päätöksen 89/631/ETY muuttamisesta



Virallinen lehti nro L 213 , 29/07/1992 s. 0035 - 0035

Suomenk. erityispainos Alue 4 Nide 4 s. 0108

Ruotsink. erityispainos Alue 4 Nide 4 s. 0108



NEUVOSTON PÄÄTÖS, tehty 20 päivänä heinäkuuta 1992, yhteisön osallistumisesta jäsenvaltioiden yhteisön kalavarojen säilyttämis- ja hallintojärjestelmän noudattamisen varmistamiseksi hyväksymien kulujen rahoitukseen tehdyn päätöksen 89/631/ETY muuttamisesta (92/393/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että neuvosto on 27 päivänä marraskuuta 1989 tehnyt päätöksen 89/631/ETY() yhteisön Välimeren alueen jäsenvaltioiden osallistumisesta, kaiken varalta 31 päivään joulukuuta 1991 asti, yhteisön kalastusvarojen säilyttämis- ja hallintojärjestelmän noudattamisen varmistamiseksi hyväksymien kulujen rahoitukseen, kunnes Välimeren vesialueisiin sovellettavat asiaa koskevat yhteisön säännöt annetaan, ja yhteisö ei ole vielä antanut mainittuja sääntöjä; on ensiarvoisen tärkeää sallia yhteisölle, että se jatkaa osallistumistaan mainittujen kulujen rahoittamiseen, kunnes mainitut säännöt annetaan, ON TEHNYT TÄMÄN PÄÄTÖKSEN: 1 artikla Korvataan päätöksen 89/631/ETY 1 artiklan 1 kohdan toinen alakohta seuraavasti: "Kunnes Välimeren alueen vesialueisiin sovellettavat yhteisön kalastusvarojen säilyttämis- ja hallintosäännöt annetaan, yhteisö osallistuu tässä päätöksessä annetuin edellytyksin kyseisille jäsenvaltioille sovellettavien sääntöjen noudattamisen varmistamisesta aiheutuvien kulujen rahoittamiseen. Jäsenvaltioiden, jotka haluavat saada yhteisön osallistumisesta aiheutuvan edun, on ilmoitettava komissiolle mainitut säännöt ja perusteltava ne." 2 artikla Tämä päätös on osoitettu kaikille jäsenvaltioille. Tehty Brysselissä 20 päivänä heinäkuuta 1992. Neuvoston puolesta Puheenjohtaja D. HURD () Lausunto on annettu 10 päivänä heinäkuuta 1992 () Lausunto on annettu 18 päivänä toukokuuta 1992 () EYVL N:o L 346, 14.12.1989, s. 64
92/380/ETY: Komission päätös, tehty 2 päivänä heinäkuuta 1992, yhteisön toimenpiteistä suu- ja sorkkataudin torjumiseksi annetussa neuvoston direktiivissä 85/511/ETY olevan suu- ja sorkkataudin käsittelyä varten hyväksyttyjen kansallisten laboratorioiden luettelon muuttamisesta



Virallinen lehti nro L 198 , 17/07/1992 s. 0054 - 0055

Suomenk. erityispainos Alue 3 Nide 43 s. 0107

Ruotsink. erityispainos Alue 3 Nide 43 s. 0107



KOMISSION PÄÄTÖS, tehty 2 päivänä heinäkuuta 1992, yhteisön toimenpiteistä suu- ja sorkkataudin torjumiseksi annetussa neuvoston direktiivissä 85/511/ETY olevan suu- ja sorkkataudin käsittelyä varten hyväksyttyjen kansallisten laboratorioiden luettelon muuttamisesta (92/380/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon neuvoston direktiivin 85/511/ETY(1), sellaisena kuin se on muutettuna direktiivillä 90/423/ETY(2), ja erityisesti sen 13 artiklan, sekä katsoo, että suu- ja sorkkatautia vastaan annettavien rutiinirokotusten lopettaminen yhteisössä on lisännyt yhteisön karjojen alttiutta tälle taudille, tämän vuoksi on välttämätöntä huolehtia, että virusta käsittelevät laboratoriot toimivat turvallisissa oloissa siten, että vältetään viruksen leviäminen niistä, mikä saattaisi vaarantaa yhteisön karjoja, direktiivin 85/511/ETY 13 artiklan mukaan komissio tekee paikalla tarkastuksia sen varmistamiseksi, että mainitun direktiivin liitteissä A ja B luetteloidut hyväksytyt laboratoriot täyttävät Elintarvike- ja maatalousjärjestön (FAOn) vahvistamat vähimmäisvaatimukset, ja muuttaa laboratorioluetteloa tarkastustulosten perusteella; nämä tarkastukset on nyt tehty, tietyt kansalliset viranomaiset ovat päättäneet lopettaa suu- ja sorkkatautiviruksen käsittelyn useissa laboratorioissa, on tarpeen muuttaa luetteloita; olisi järkeistettävä liitteissä A ja B olevia luetteloita, ja tämä päätös on pysyvän eläinlääkintäkomitean lausunnon mukainen, ON TEHNYT TÄMÄN PÄÄTÖKSEN: 1 artikla Korvataan neuvoston direktiivin 85/511/ETY liitteet A ja B tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 2 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 315, 26.11.1985, s. 11 (2) EYVL N:o L 224, 18.8.1990, s. 13 LIITE "LIITE A KAUPALLISET LABORATORIOT, JOTKA ON HYVÄKSYTTY KÄSITTELEMÄÄN ELÄVÄÄ SUU- JA SORKKATAUTIVIRUSTA ROKOTETUOTANTOA VARTEN >TAULUKON PAIKKA> LIITE B KANSALLISET LABORATORIOT, JOTKA ON HYVÄKSYTTY KÄSITTELEMÄÄN ELÄVÄÄ SUU- JA SORKKATAUTIVIRUSTA >TAULUKON PAIKKA> "
92/424/ETY: Komission päätös, tehty 23 päivänä heinäkuuta 1992, tietyistä neuvoston direktiivin 91/496/ETY soveltamista koskevista yksityiskohtaisista säännöistä kolmansista maista tulevien eläinten tunnistamistarkastuksen osalta



Virallinen lehti nro L 232 , 14/08/1992 s. 0034 - 0034

Suomenk. erityispainos Alue 3 Nide 44 s. 0168

Ruotsink. erityispainos Alue 3 Nide 44 s. 0168



KOMISSION PÄÄTÖS, tehty 23 päivänä heinäkuuta 1992, tietyistä neuvoston direktiivin 91/496/ETY soveltamista koskevista yksityiskohtaisista säännöistä kolmansista maista tulevien eläinten tunnistamistarkastuksen osalta (92/424/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista sekä direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on muutettuna direktiivillä 91/628/ETY(2), ja erityisesti sen 4 artiklan 5 kohdan, sekä katsoo, että siltä osin kuin on kyse direktiivin 91/496/ETY 4 artiklan 1 kohdassa tarkoitetusta tunnistamistarkastuksesta, on tarpeen määritellä tapaukset, joissa järjestelmällistä tarkastusta ei tarvita, tämän päätöksen määräykset käsitellään uudelleen saadun kokemuksen perusteella, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1 Tunnistamistarkastus on tehtävä jokaiselle erän eläimelle. 2 Poiketen siitä, mitä 1 kohdassa määrätään, tunnistamistarkastus voidaan tehdä 10 prosentille erän eläimistä, kuitenkin vähintään kymmenelle koko erää edustavalle eläimelle erää kohti, jos erässä on paljon eläimiä. Tarkastettavien eläinten määrää on lisättävä ja se voidaan ulottaa kattamaan kaikki kyseiset eläimet, jos ensimmäisten tarkastusten tulokset eivät ole tyydyttäviä. 3 Poiketen siitä, mitä 1 kohdassa määrätään, tunnistamistarkastuksessa on tarkastettava merkinnät edustavasta määrästä pakkauksia ja/tai kontteja, kun on kyse eläimistä, joille ei ole yhteisön lainsäädännössä säädetty eläinkohtaista tunnistamista. Tarkastettavien pakkausten ja/tai konttien määrää on lisättävä ja se voidaan ulottaa kattamaan kaikki kyseiset pakkaukset ja/tai kontit, jos ensimmäisten tarkastusten tulokset eivät ole tyydyttäviä. Tunnistamistarkastuksessa tarkastetaan edustavassa määrässä pakkauksia ja/tai kontteja olevat eläimet silmämääräisesti niiden lajin todentamiseksi. 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 268, 24.9.1991, s. 56 (2) EYVL N:o L 340, 11.12.1991, s. 17
92/472/ETY: Komission päätös, tehty 14 päivänä syyskuuta 1992, suojatoimenpiteistä Perussa esiintyvää koleraa vastaan tehdyn päätöksen 91/146/ETY muuttamisesta



Virallinen lehti nro L 276 , 19/09/1992 s. 0026 - 0026

Suomenk. erityispainos Alue 3 Nide 45 s. 0086

Ruotsink. erityispainos Alue 3 Nide 45 s. 0086



KOMISSION PÄÄTÖS, tehty 14 päivänä syyskuuta 1992, suojatoimenpiteistä Perussa esiintyvää koleraa vastaan tehdyn päätöksen 91/146/ETY muuttamisesta (92/472/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(1), sellaisena kuin se on viimeksi muutettuna päätöksellä 92/438/ETY(2), ja erityisesti sen 19 artiklan, sekä katsoo, että komission päätöksessä 91/146/ETY(3), sellaisena kuin se on viimeksi muutettuna päätöksellä 92/147/ETY(4), sallitaan tiettyjen kalastustuote-erien tuonti yhteisön alueelle, jos Perun viranomaiset ovat antaneet niistä asianmukaiset takeet, Perun viranomaisten valvomalla kolerasta vapaalla alueella sijaitsevan yrityksen "Mariexport SA" tuottamien kampasimpukoiden erityistapauksessa nämä asianmukaiset takeet ovat riittävät, olisi kuitenkin määrättävä jokaista yhteisöön vietävää erää koskevassa viranomaisten antamassa todistuksessa siitä, että terveyttä koskevista vaatimuksista elävien kaksikuoristen simpukoiden tuotannossa ja saattamisessa markkinoille 15 päivänä heinäkuuta 1991 annetussa neuvoston direktiivissä 91/492/ETY(5) vahvistettuja tuotantoa ja valvontaa koskevia vaatimuksia noudatetaan, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 91/146/ETY 2 artiklaan 3 kohta seuraavasti: "3) "Mariexport SA":n tuottamiin viljeltyihin kampasimpukoihin (Argopecten purpuratus), joiden mukana on 1 kohdassa tarkoitetun virallisen todistuksen lisäksi Cerperin todistus, jossa vahvistetaan, että a) kampasimpukoiden tuotantoalue täyttää direktiivin 91/492/ETY liitteessä olevan I luvun 1 kohdan a alakohdassa vahvistetut vaatimukset; b) Cerper ja Imarpe (Instituto del Mar del Perú) toteuttavat kansanterveydelliset tarkastukset ja tuotannon valvonnan direktiivin 91/492/ETY liitteessä olevan VI luvun mukaisesti." 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä syyskuuta 1992. Komission puolesta Ray MAC SHARRY Komission jäsen (1) EYVL N:o L 373, 31.12.1990, s. 1 (2) EYVL N:o L 243, 25.8.1992, s. 27 (3) EYVL N:o L 73, 20.3.1991, s. 34 (4) EYVL N:o L 61, 6.3.1992, s. 27 (5) EYVL N:o L 268, 24.9.1991, s. 1